**Mil Mi-2** (v kóde NATO: „**Hoplite**") je ruský (pôvodne sovietsky) viacúčelový ľahký vrtuľník skonštruovaný v Moskovskom vrtuľníkovom závode M. L. Mila začiatkom 60. rokov 20. storočia. Napriek tomu, že ide o sovietsku konštrukciu, stroj bol vyrábaný výhradne v závode PZL vo Świdniku v Poľsku. Výroba skončila v roku 1985. Vyrobilo sa približne 7 200 kusov. Vrtuľník Mi-2 sa požíval na civilné aj vojenské ciele.

Vznik a vývoj
-------------

Začiatkom 60. rokov 20. storočia sa v ZSSR začal proces vývoja nových vrtuľníkov ľahkej a strednej triedy. Konštrukčná kancelária M.L. Miľa, povzbudená úspechom pri konštrukcii dovtedy najväčšieho vrtuľníka na svete - Mi-6, sa pustila do návrhu nového stroja. Za základ nových vrtuľníkov ľahkej a strednej triedy im poslúžili zastarávajúce vrtuľníky Mi-1 a Mil Mi-4, ktoré mali byť upravené na pohon novými turbohriadeľovými motormi. Stroj Mi-2 vznikol v dôsledku snáh o modernizáciu zastarávajúceho vrtuľníka Mi-1, ktorého piestový motor AI-26V v tej dobe nespĺňal požiadavky. Neskorší návrh počítal s inštaláciou dvoch motorov a použitím čo najväčšieho počtu súčastí Mi-1 (napr. prevodovka, rotor atď.). Počet zmien však bol natoľko veľký, že Mi-2 sa od svojho predchodcu podstatne líšil. Nový prototyp niesol označenie V-2. Prototyp V-2 ľahšej triedy bol koncipovaný ako dvojmotorový napriek tomu, že v tom čase vrtuľníky tejto hmotnostnej kategórie boli koncipované ako jednomotorové. M.L. Miľ pôvodne predpokladal, že vrtuľník Mi-2 bude prevažne používaný v poľnohospodárstve, doprave a v zdravotníctve. V januári 1961 bol príslušnou komisiou schválený model Mi-2 a koncom februára boli dodané výkresy prototypov. Prvý let prototypu sa uskutočnil v septembri 1961 a trval 15 minút. Počas letových skúšok bol Mi-2 pilotovaný G. Alferovom a B. Anopovom, pričom prvý bol poverený letovými skúškami poľnohospodárskej verzie a druhý dopravnej verzie. Na jar 1962 sa uskutočnili niekoľkomesačné skúšky poľnohospodárskej verzie pri kolchoze neďaleko od Moskvy, ktoré mali preveriť všetky aspekty prevádzky nového stroja. 
Koncom roka 1962 začal ZSSR rokovania s Poľskom, ktoré sa týkali možnosti sériovej výroby vrtuľníkov Mi-2 v továrni WSK-Świdnik. Poľsko malo dobré skúsenosti už z predošlej sériovej výroby vrtuľníkov Mi-1, ktoré boli označované tiež ako SM-1. Vďaka týmto faktom bola v januári 1964 podpísaná medzivládna dohoda medzi ZSSR a PĽR o odovzdaní práv na ďalší vývoj a predaj poľskému leteckému priemyslu. V ZSSR sa nemali vyrábať ani motory GTD-350. Zmluva stanovovala dodanie požadovaného počtu Mi-2 pre ZSSR, dodávky náhradných dielov a motorov. Konštrukčná kancelária M.L. Miľa zároveň napomáhala pri zavádzaní sériovej výroby v Poľsku. Prvý poľský Mi-2 vzlietol 4. novembra 1965 s posádkou Wiesław Mercik, Kazimierz Moskwicz a Henryk Jaworski. Od roku 1966 prebiehala sériová výroba naplno.

Operačné nasadenie
------------------

Stroj bol od začiatku projektovaný ako viacúčelový typ. Existovali vojenské, dopravné, poľnohospodárske, nákladné, zdravotnícke a cvičné verzie. V letectve ZSSR slúžil od roku 1965. 
Jeho vojenská modifikácia slúžila ako ľahko pancierovaný transportný vrtuľník, ktorý je schopný leteckého sprievodu s výzbrojou rakiet kalibru 57 mm a kanónom kalibru 23 mm.

Používatelia
------------

### Vojenskí

Mi-2Ch vystavený v múzeu poľského letectva v Krakove
* Afganistan  Afganistan

Afganské vzdušné sily
* Albánsko  Albánsko
* Alžírsko  Alžírsko
* Arménsko  Arménsko
* Azerbajdžan Azerbajdžan
* Bielorusko Bielorusko
* Bulharsko  Bulharsko
* Česko-Slovensko  Česko-Slovensko
* Česko  Česko

Vzdušné sily armády Českej republiky
Vyradený český Mil Mi-2 v leteckom múzeu Kbely, 2007.
* Džibutsko Džibutsko
* Estónsko  Estónsko
* Etiópia  Etiópia
* Gruzínsko  Gruzínsko
* Ghana  Ghana
* Indonézia  Indonézia
* India  India
* Irak  Irak
* Juhoslávia  Juhoslávia
* Kambodža  Kambodža
* KĽDR  KĽDR
* Lotyšsko  Lotyšsko

Vyradený Mil Mi-2 letectva NDR, 2011.
Ukrajinský vrtuľník Mi-2MSB počas súťaže vrtuľníkov
* Litva  Litva
* Líbya  Líbya
* Libéria  Libéria
* Lesotho  Lesotho
* Maďarsko  Maďarsko
* Mongolsko  Mongolsko
* Mexiko  Mexiko
* Mjanmarsko  Mjanmarsko
* Nikaragua  Nikaragua
* NDR  NDR
* Poľsko  Poľsko
* Peru  Peru
* Rusko  Rusko
* Slovensko  Slovensko

Vzdušné sily Slovenskej republiky
* ZSSR Sovietsky zväz

Vojenské vzdušné sily ZSSR
* Sýria  Sýria
* Ukrajina  Ukrajina
* USA  USA

Ruský Mil Mi-2 vo farbách spoločnosti Konvers Avia, 2006.
### Civilní

* Bulharsko  Bulharsko
* Estónsko  Estónsko
* Maďarsko  Maďarsko
* Poľsko  Poľsko
* Turecko  Turecko
* ZSSR Sovietsky zväz
* USA  USA

Špecifikácie (Mi-2T)
--------------------

### Technické údaje

* **Posádka:** 1
* **Kapacita:** 8 cestujúcich alebo 2 ležiaci a 2 sediaci pacienti alebo 700 kg vnútorného alebo 800 kg vonkajšieho nákladu
* **Dĺžka:** 11,90 m
* **Priemer rotoru:** 14,60 m
* **Priemer vyrovnávajúceho rotoru:** 2,70 m
* **Výška:** 3,70 m
* **Plocha rotoru:** 167 m²
* **Hmotnosť prázdneho vrtuľníka:** 2 372 kg
* **Vzletová hmotnosť:** 3 550 kg
* **Maximálna vzletová hmotnosť:** 3 700 kg
* **Pohonná jednotka:** 2 × turbohriadeľový motor Klimov GTD-350, každý s výkonom 298 kW

Kokpit Mi-2 vystaveného v leteckom múzeu v Košiciach
### Výkony

* **Maximálna rýchlosť:** 220 km/h
* **Cestovná rýchlosť:** 185 km/h
* **Dolet:** 420 km
* **Dostup:** 3 800 m
* **Stúpavosť:** 4,5 m/s
* **Zaťaženie rotoru:** 21 kg/m²
* **Pomer výkon/hmotnosť:** 170 W/kg

Bibliografia
------------

* Letectvi & kosmonautika č.13, LII, ročník 1976
* March, Peter R. *Directory of military aircraft of the world*, Cassel&Co, ISBN 1-85409-527-7

Referencie
----------

1. ↑   *Mi-2* [online]. airwar.ru, rev. 2011-02-23, [cit. 2011-02-23]. Dostupné online. (po rusky)

Iné projekty
------------

Commons
* Spolupracuj na Commons Commons ponúka multimediálne súbory na tému **Mil Mi-2**


|  |  |
| --- | --- |
| Portal | Portál letectvo |

| * z
* d
* u
Vrtuľníky firmy Mil |
| --- |
| 
* Mi-1
* Mi-2
* Mi-3
* Mi-4
* V-5
* Mi-6
* V-7
* Mi-8
* Mi-9
* Mi-10
* Mi-12
* Mi-14
* V-16
* Mi-17
* Mi-18
* Mi-19
* Mi-20
* Mi-22
* Mi-24
* Mi-25
* Mi-26
* Mi-28
* Mi-30
* Mi-32
* Mi-34
* Mi-35
* Mi-36
* Mi-38
* Mi-40
* Mi-42
* Mi-44
* Mi-46
* Mi-52
* Mi-54
* Mi-58
* Mi-60

 |